N'jired'haz

N'jired'jhaz ( ['ɲi:rɛcha:zɒ],  [ˈɲiːrɛɟɦaːza], ) om Mad'jaranman seičemenz' lidn eläjiden lugun mödhe. Se om Sabol'č-Satmar-Bereg-agjan administrativine keskuz da kaikiš suremb lidn, sijadase valdkundan pohjoižpäivnouzmas.

 Istorii 
Eländpunkt mainitase ezmäižen kerdan vl 1209 kuti N'jir ( «koiv»). Vl 1236 jumalankodi () oli jo lidnas, sišpäi lidnan nimituz om sündnu. 16. voz'sadal Osmanan imperijan turkad murenziba lidnad, i se om elänzoittud tošti 17. voz'sadan keskespäi. 19. voz'sadal lidn eli industralizacijas läbi. Vl 1858 raudte tuli lidnha.

2000-nziden voziden krizisan jäl'ghe kaikiš järedambad radonandajad oma Lego- i Mišlen-kompanijad.

 Geografijan andmused 
Lidn sijadase agjan päivlaskmas, Tis-jogen hural randpolel (Dunain hura ližajogi), 116 m ü.m.t. keskmäižel korktusel.

Matkad Budapešthasai om 270 km suvipäivlaskmha. Lähembaižed järedad lidnad oma Debrecen 50 km suvhe i Miškol'c 70 km päivlaskmha. Om Mad'jaranman lähembaižeks järedaks lidnaks Ukrainan röunannoks (50 km pohjoižpäivnouzmha), Slovakijan i Romanijan röunad oma mugažo 50 kilometras lidnaspäi.

Klimat om ven kontinentaline. Voden keskmäine lämuz om +10,7 C°, kezakun-elokun +19,8..+21,4 C°, tal'vkun-uhokun −1,2..+0,7 C°. Ekstremumad oma −19,2 C° (tal'vku-uhoku) i +39,3 C° (heinku). Kezaaigan minimum om +6,8 C° (kezaku, eloku), tal'vaigan maksimum om +18,6 C° (uhoku). Ei voi panda halad kezakus-sügüz'kus (sügüz'kun minimum om +0,9 C°). Paneb sadegid 546 mm vodes, enamba semendkus-heinkus (59..68 mm kus), vähemba vilukus-keväz'kus (26..31 mm kus). Kun keskmäine relätivine nepsuz vajehtase 61..68 % röunoiš keväz'kus-elokus, 83..88 % kül'mkus-vilukus.

 Eläjad 
Vn 2001 Mad'jaranman rahvahanlugemižen mödhe lidnan eläjiden lugu oli 118 795 ristitud, vn 2011 — 119 746 ristitud (se ristitišt oli kaikiš suremb), vn 2021 — 116 252 ristitud.

Vn 2001 rahvahanlugemižen mödhe 98,5 % eläjiden keskes oliba mad'jaralaižed, 1,0 % — čiganalaižed, 0,5 % — toižed rahvahad.

 Galerei 

 Sebruzlidnad 
  Izerlon, Pohjoine Rein da Vestfalii, Saksanma (vspäi 1989)
  Kajani, Suomenma (vspäi 1981)
  Kirjat Mockin, Izrail'
  Massi (Essonn), Francii (1990)
  Prešov, Slovakii  Satu Mare, Romanii (2000)
  Sent Olbans, Anglii, Sur' Britanii
  Žešuv, Pol'šanma (vspäi 1996)
  Užgorod, Ukrain (1999)

 Homaičendad 

 Irdkosketused 
 Lidnan tobmuden aluzkundoiden oficialine sait (nyiregyhaza.hu). 


Kategorii:Mad'jaranman lidnad
Kategorii:Eländpunktad kirjamišton mödhe
*